Coppa Italia: Napoli jeliminaw lil Inter; finali kontra Juventus, l-Erbgħa fid-21.00
Imtella' Ġunju 14, 2020 Napoli eliminaw lil Inter fit-tieni semifinali li ntlagħbet ilbieraħ filgħaxija fi Stadio San Paolo. Minkejja d-draw ta' 1-1 sad-90 minuta, Napoli kienu rebħu l-ewwel leg f'San Siro bi skor ta' 1-0. Fil-partita tal-bieraħ filgħaxija, kienu Inter li marru fil-vantaġġ b'gowl ta' Eriksen wara żewġ minuti, dirett minn corner. Iżda Napoli ġabu l-gowl tad-draw minn Mertens fil-41 minuta biex sar l-aktar plejer li skurja fl-Istorja tal-klabb. Il-finali tal-Coppa Italia kontra Juventus tintlagħab l-Erbgħa li ġej fid-21.00.